## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

106. schôdza

Číslo: CRD-2181/2021

440

**U z n e s e n i e**

**Ústavnoprávneho výboru Národnej rady Slovenskej republiky**

**z 27. januára 2022**

k návrhu poslancov Národnej rady Slovenskej republiky Dušana JARJABKA a Jozefa HABÁNIKA na vydanie zákona, ktorým sa mení **zákon č. 284/2014 Z.z. o Fonde na  podporu umenia** a o zmene a doplnení zákona č. 434/2021 Z. z. o poskytovaní dotácií v pôsobnosti Ministerstva kultúry SR v znení zákona č. 79/2021 Z.z. a o zmene a  doplnení  niektorých zákonov v znení neskorších predpisov (tlač 771)

**Ústavnoprávny výbor Národnej rady Slovenskej republiky**

**A. s ú h l a s í**

s návrhom poslancov Národnej rady Slovenskej republiky Dušana JARJABKA a  Jozefa HABÁNIKA na vydanie zákona, ktorým sa mení zákon č. 284/2014 Z.z. o Fonde na  podporu umenia a o zmene a doplnení zákona č. 434/2021 Z. z. o poskytovaní dotácií v pôsobnosti Ministerstva kultúry SR v znení zákona č. 79/2021 Z.z. a o zmene a  doplnení  niektorých zákonov v znení neskorších predpisov (tlač 771);

**B. o d p o r ú č a**

Národnej rade Slovenskej republiky

návrh poslancov Národnej rady Slovenskej republiky Dušana JARJABKA a  Jozefa HABÁNIKA na vydanie zákona, ktorým sa mení zákon č. 284/2014 Z.z. o Fonde na  podporu umenia a o zmene a doplnení zákona č. 434/2021 Z. z. o poskytovaní dotácií v pôsobnosti Ministerstva kultúry SR v znení zákona č. 79/2021 Z.z. a o zmene a  doplnení  niektorých zákonov v znení neskorších predpisov (tlač 771) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre kultúru a médiá.

Milan Vetrák

predseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 440**

**z 27. januára 2022**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k návrhu poslancov Národnej rady Slovenskej republiky Dušana JARJABKA a Jozefa HABÁNIKA na vydanie zákona, ktorým sa mení zákon č. 284/2014 Z. z. o Fonde na  podporu umenia a o zmene a doplnení zákona č. 434/2021 Z. z. o poskytovaní dotácií v pôsobnosti Ministerstva kultúry SR v znení zákona č. 79/2021 Z. z. a o zmene a  doplnení  niektorých zákonov v znení neskorších predpisov (tlač 771)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V názve zákona sa slová „434/2021 Z. z. o poskytovaní dotácií v pôsobnosti Ministerstva kultúry SR v znení zákona č. 79/2021 a o zmene a doplnení niektorých zákonov v znení neskorších predpisov“ nahrádzajú slovami „434/2010 Z. z. o poskytovaní dotácií v  pôsobnosti Ministerstva kultúry Slovenskej republiky v znení zákona č. 79/2013 Z. z. v  znení neskorších predpisov“.

Legislatívno-technická úprava, ktorou sa odstraňujú zrejmé nesprávnosti v názve zákona .

**K čl. I**

2. V čl. I úvodnej vete sa slová „434/2021 Z. z. o poskytovaní dotácií v pôsobnosti Ministerstva kultúry SR v znení zákona č. 79/2021 a o zmene a doplnení niektorých zákonov v znení neskorších predpisov“ nahrádzajú slovami „434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov“.

Legislatívno-technická úprava, ktorou sa odstraňujú zrejmé nesprávnosti v názve zákona.

3. V čl. I (§ 18 ods. 7) sa slová „textu dopĺňa veta“ nahrádzajú slovami „pripája táto veta:“.

Legislatívno-technická úprava, ktorou sa znenie novelizačného bodu upravuje do formy vyžadovanej legislatívnymi pravidlami tvorby zákonov .